சீக்கியர்கள் டர்பன்களை அணிவதாலும் (அவை மத்திய கிழக்கு டர்பன்களை விட வேறுபட்டிருந்தாலும்) அவர்கள் மிகக்குறைவான எண்ணிக்கையில் இருப்பதாலும் மேற்கத்திய நாடுகளில் இவர்கள் மத்திய கிழக்கு நாடுகளின் முஸ்லீம் நபர்கள் என்று சில நாடுகளில் கருதப்பட்டு விட்டனர். இதனால், மேற்கு நாடுகளில் வாழும் சீக்கியர்களுக்கு எதிராக தவறான கருத்துக்களும் நடவடிக்கைகளும் தோன்றின, குறிப்பாக 9/11 தீவிரவாத தாக்குதல் மற்றும் சமீபத்திய ஈராக் போர் பிரச்சனைக்கு பின்னர் இது அதிகரித்துள்ளது.

செப்டம்பர் 11, 2001 தாக்குதல்களுக்கு பின்னர், சில நபர்கள் சீக்கியர்களை தீவிரவாதிகள் அல்லது தலிபானைச் சேர்ந்தவர்கள் என்று கருதத் தொடங்கிவிட்டனர். இந்த தாக்குதலுக்கு சில நாட்களுக்கு பின்னர் பல்பீர் சிங் சோதி என்ற சீக்கியர் ஃப்ராங் ராக் என்பவரால் சுட்டுக்கொல்லப்பட்டார், இந்த நபர் இறந்தவருக்கு அல்கய்தாவுடன் தொடர்பு இருப்பதாக கருதினார். அமெரிக்காவிலும் இங்கிலாந்திலும், சீக்கிய மக்களுக்கு எதிராக வெறுப்பு தாக்குதல்கள் அதிகரித்துள்ளன என்று CNN கூறுகிறது.

சீக்கிய மதத்தினர், எப்போதும் மதமாற்றத்தைக் கோரியதில்லை, எனவே சீக்கியர்கள் பொதுவாக ஓரியல்பான மதப்பிரிவினராக காணப்படுகின்றனர்.[151] ஆனாலும், 3HO (மகிழ்ச்சி, ஆரோக்கியம், தெய்வீகம் (Happy, Healthy, Holy)) அமைப்பு, குண்டலினி யோகாவின் வழியாக ஹர்பஜன் சிங் யோகி என்பவரின் நடவடிக்கைகளின் காரணமாக, சீக்கியம் இந்தியாவைச் சாராத மக்களிடையேயும் கணிசமான அளவு வளர்ச்சியைச் சந்தித்து வருகிறது. 1998 -ஆம் ஆண்டில், இந்த 3HO சீக்கியர்கள், பொதுவாக ‘கோரா’ (ਗੋਰਾ) அல்லது ‘வெள்ளை’ சீக்கியர்கள் என்றழைக்கப்படுகின்றனர், மொத்தமாக 7,800 பேர் இருந்தனர் என்றும், அவர்கள் முக்கியமாக எஸ்பானோலா, நியூ மெக்சிகோ மற்றும் லாஸ் ஏஞ்சல்ஸ், கலிஃபோர்னியா ஆகிய இடங்களில் வாழ்ந்து வருவதாக கணக்கிடப்பட்டது. சமீபத்தில், ஓரேகானில் ஒரு சட்டம் போடப்பட்டு, ஆசிரியர்கள் மற்றும் அரசாங்க அதிகாரிகள் டர்பன்கள் அணிவது தடை செய்யப்பட்டது. இந்த சட்டத்தை திரும்பப்பெற வைக்க அமெரிக்க இஸ்லாமிய தொடர்புகள் கவுன்சிலும் சீக்கியர்களும் ஒன்றாக இணைந்து முயன்று வருகின்றனர்.

சுதந்திரத்திற்கு முன்பு: விடுதலை போராட்டத்தில் சீக்கியர்களின் பங்கு மற்றும் வழங்கப்பட்ட வாக்குறுதிகள்
மேற்கத்திய உலகில் சீக்கியம்
சீக்கிய இசை மற்றும் இசைக்கருவிகள்
ஐந்து கேக்கள்